“ไทยฟู้ดส์ กรุ๊ป” เคาะราคา IPO หุ้นละ 1.95 บ. เปิดจอง 29 ก.ย.-2 ต.ค.
"ไทยฟู้ดส์ กรุ๊ป" หรือ TFG ผู้ดำเนินประเภทธุรกิจเกษตรครบวงจร ตั้งแต่ขั้นตอนการผลิตไปจนถึงการจัดจำหน่าย โดยแบ่งสายผลิตภัณฑ์เป็น ธุรกิจสัตว์ปีก ธุรกิจสุกร ธุรกิจอาหารสัตว์ เคาะราคา IPO หุ้นละ 1.95 บาท เปิดจอง 29 ก.ย.-2 ต.ค.โดยมี บล.เคที ซิมิโก้ เป็นที่ปรึกษาทางการเงินและผู้จัดการจำหน่ายและรับประกันการจำหน่ายหุ้น IPO
28 ก.ย. 2558

บริษัท ไทยฟู้ดส์ กรุ๊ป จำกัด (มหาชน) หรือ TFG กำหนดราคาเสนอขายหุ้นต่อประชาชนทั่วไปครั้งแรก(IPO) จำนวน 1.1 พันล้านหุ้น ที่หุ้นละ 1.95 บาท ซึ่งเป็นราคาที่ให้ส่วนลดกับนักลงทุนกว่า 40% จะเปิดให้จองซื้อหุ้นในระหว่างวันที่ 29 ก.ย.-2 ต.ค.58
พร้อมคาดว่าจะนำหุ้นเข้าซื้อขายในตลาดหลักทรัพย์แห่งประเทศไทย(SET)ในวันที่ 8 ต.ค.58 นี้ โดยมี บล.เคที ซิมิโก้ เป็นที่ปรึกษาทางการเงินและผู้จัดการจำหน่ายและรับประกันการจำหน่ายหุ้น IPO ในครั้งนี้ ขณะที่มีผู้ร่วมจัดจำหน่ายฯได้แก่ บล.ทรีนิตี้ บล.ฟินันเซีย ไซรัส บล.คันทรี่ กรุ๊ป และ บล.บัวหลวง
อนึ่ง ไทยฟู้ดส์ กรุ๊ป ดำเนินประเภทธุรกิจเกษตรครบวงจร ตั้งแต่ขั้นตอนการผลิตไปจนถึงการจัดจำหน่าย โดยแบ่งสายผลิตภัณฑ์เป็น ธุรกิจสัตว์ปีก ธุรกิจสุกร ธุรกิจอาหารสัตว์